**DOKUMENTACIJA O NABAVI**

|  |
| --- |
| **Nabava usluge grafičke pripreme i tiska informativno-edukativnih materijala za sprječavanje otpada od hrane** |

**Poziv za dostavu ponuda**

 Zagreb, kolovoz 2022.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Vrsta postupka
5. Procijenjena vrijednost nabave
6. Vrsta ugovora o nabavi
7. Opis predmeta nabave
8. Mjesto izvršenja
9. Rok izvršenja
10. Osnove za isključenje gospodarskog subjekta
11. Uvjeti sposobnosti
12. Oslanjanje na sposobnost drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Jamstvo za uredno izvršenje ugovornih obveza
22. Način, datum, vrijeme i mjesto dostave ponuda
23. Otvaranje ponuda
24. Odabir ponuditelja

PRILOG I- Ponudbeni list

PRILOG II – Projektni zadatak

PRILOG III – Tehnička specifikacija (grupe 1,2 i 3)

PRILOG IV – Troškovnik (grupe 1,2 i 3)

1. Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: <https://poljoprivreda.gov.hr/>

1. Podaci o osobi zaduženoj za komunikaciju s ponuditeljima

Kontakt osobe: Marija Korenjak, Adrijan Humaan

Telefon: +385 1 6440 906, +385 1 6106 860

e-mail: javna.nabava@mps.hr, adrijan.humaan@mps.hr,

1. Evidencijski broj nabave: 237/2022/JN
2. Vrsta postupka

Postupak jednostavne nabave po grupama predmeta nabave: poziv za dostavu ponuda putem objave na službenoj stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019., Pravilniku o izmjeni Pravilnika o postupku provođenja jednostavne nabave, KLASA: 011-01/19-01/01 URBROJ: 525-06/0127-21-2 od 17. ožujka 2021. godine, i Pravilnika o izmjeni Pravilnika o postupku provođenja jednostavne nabave, KLASA: 011-01/19-1/01, UR.BROJ: 525-05/156-22-3 od 03. siječnja 2022. godine.

1. Procijenjena vrijednost nabave

Ukupna procijenjena vrijednost predmeta nabave za sve grupe je 198.500,00 kn bez PDV-a.

Grupa 1 – tisak na papiru– 166.200,00 kn bez PDV-a,

Grupa 2 – tisak na tekstilu – 32.000,00 kn bez PDV-a.

Grupa 3 - tisak na foliji – 300,00 kn bez PDV-a.

1. Vrsta ugovora o nabavi

Predviđa se izdavanje narudžbenice za svaku grupu predmeta jednostavne nabave.

1. Opis predmeta nabave

U sklopu provedbe Nacionalnog plana opravka i otpornosti 2021.-2026. mjere unaprjeđenja sustava doniranja hrane u RH, Ministarstvo poljoprivrede provodi edukativno-informativnu kampanju za sprječavanje otpada od hrane.

Za navedene aktivnosti je potrebno nabaviti usluge grafičke pripreme i tiska edukativno-informativnih materijala.

Detaljan predmet nabave opisan je u Projektnom zadatku (objedinjen za sve grupe) PRILOG II, Tehničkoj specifikaciji za svaku grupu predmeta nabave (PRILOG III- list 1, 2 i 3) i prema Troškovniku za svaku grupu (PRILOG IV-list 1,2 i 3).

**Ponudu je moguće dostaviti za jednu, više ili sve grupe predmeta nabave.**

**Ponuditelj dostavlja zasebnu ponudu za svaku grupu.**

Ponuditelj za pojedinu grupu predmeta nabave može dostaviti samo jednu ponudu.

CPV: 22462000-6 Promidžbeni materijal; 79800000-2 Tiskanje i s tim povezane usluge.

Dopušteno je nuditi isključivo cjelokupan predmet nabave.

1. Mjesto izvršenja

Sjedište odabranog ponuditelja.

Sve izrađene stavke iz Troškovnika Izvršitelj će isporučiti Naručitelju o svom trošku, osim:

* preuzimanja i daljnje distribucije slikovnica namijenjenih učenicima 1. razreda osnovnih škola po svim školama radit će tvrtka odabrana prema posebnom postupku nabave za odabir usluga pakiranja, adresiranja, skladištenja i distribucije slikovnica osnovnim školama u RH, o čemu će Naručitelj informirati Izvršitelja.
* isporuke jumbo plakata, Naručitelj će naknadno informirati Izvršitelja o adresi dostave u Zagrebu ili bližoj okolici.
1. Rok izvršenja

|  |  |
| --- | --- |
| **Predmet nabave** | **Rok isporuke**  |
| **I grupa–tisak na papiru** |  |
| Slikovnica za prvašiće "Kako su Dora i Mario spasili hranu" na temu sprječavanja otpada od hrane | 14.9.2022. |
| Knjižica - kuharica sa receptima od viškova hrane (manifestacija/ izložba) | 26.9.2022. |
| Letci - 2 vrste | 26.9.2022. |
| Jumbo plakati | 12.9.2022. |
| Vodič o doniranju hrane | 16.11.2022. |
| Zahvalnice za škole sudionike Izložbe 2022. | 14.10.2022. |
| **II grupa-tisak na tekstilu** |  |
| Pregača i otisak na pregače (za učenike izlagače i osoblje na Izložbi) | 27.9.2022. |
| Platnene promo vrećice i otisak na vrećice | 27.9.2022. |
| Platnene vrećice s logotipom male i otisak na vrećice | 27.9.2022. |
| **III grupa-tisak na foliji** |  |
| Ljepljiva folija sa logotipom za izložbenu opremu | 27.9.2022. |

1. Osnove za isključenje gospodarskog subjekta
	1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.1., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta ne stariju od dana slanja (objave) ovog Poziva za dostavu ponude. *(****Ponuditelj može dostaviti presliku potvrde porezne uprave).***

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 10.1.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

10.3. Dokument iz točke 10.2. ne smije biti stariji od dana slanja ovog poziva za dostavu ponude.

10.4.Osnova za isključenje iz točke 10.1. primjenjuje se na sve članove Zajednice ponuditelja kao i na podugovaratelje te su isti dužni na isti način dokazati da ne postoji osnova za isključenje iz točke 10.1. ove dokumentacije o nabavi.

 11. Uvjeti sposobnosti

11.1. Sposobnost za obavljanje profesionalne djelatnosti

 U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. ***(Ponuditelj može dostaviti presliku izvoda).***
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti za sve članove zajednice ponuditelja kao i za podugovaratelje ako postoje.
	1. **Tehnička i stručna sposobnost**

11.2.1 Gospodarski subjekt treba dostaviti popis glavnih usluga izvršenih u godini u kojoj je započeo postupak jednostavne nabave i tijekom tri godine koje prethode toj godini.

Iz popisa mora biti vidljivo da ponuditelj ima minimalno tri godine iskustva u obavljanju tiskarskih usluga.

Popis sadržava vrijednost usluge, datum i naziv druge ugovorne strane te mora biti potpisan od odgovorne osobe ponuditelja.

Naručitelj zadržava pravo provjere izvršenih poslova kod navedene druge ugovorne strane.

1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. Sadržaj i način izrade ponude

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokument naveden u točki 10. ovog poziva za dostavu ponuda kojim ponuditelj dokazuje da ne postoje osnove za isključenje

2. Dokumente navedene u točki 11. ovog poziva za dostavu ponuda – uvjeti sposobnosti

3. Ispunjen i potpisan obrazac Ponudbenog lista (PRILOG I) za pripadajuću grupu

 predmeta nabave za koju se nudi ponuda

 4. Ispunjen i potpisan Troškovnik (PRILOG IV) za pripadajuću grupu predmeta nabave

 za koju se nudi ponuda

1. Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista, dok je uz ukupnu cijenu potrebno upisati i jednične cijene po svim stavkama u Troškovniku (Prilog IV).U cijenu ponude bez PDV-a moraju biti uračunati svi troškovi i popusti. Ponuđena cijena kao i jedinične cijene su nepromjenjive za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. Kriterij za odabir ponude

Kriterij na kojem će naručitelj temeljiti odabir ponude je ekonomski najpovoljnija ponuda, relativni ponder cijene je 100%.

1. Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

1. Rok valjanosti ponude

**Rok valjanosti ponude je 30 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. Rok, način i uvjeti plaćanja

Naručitelj će Izvršitelju platiti ugovorene poslove sukcesivno temeljem izdanih računa u roku od 30 dana od dana dostave računa i dokaza o izvršenju usluge prema pojedinim stavkama troškovnika.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2022. godinu na poziciji K865026 UNAPRJEĐENJE SUSTAVA DONIRANJA HRANE – NPOO, konto 3233 Usluge promidžbe i informiranja, Izvor financiranja: 581 Mehanizam za oporavak i otpornost.

1. **Jamstvo za uredno izvršenje ugovornih obveza**

Odabrani ponuditelj kojem će naručitelj izdati narudžbenicu u obvezi je dostaviti jamstvo za uredno ispunjenje ugovornih obveza u obliku zadužnice ili bjanko zadužnice popunjene sukladno Pravilniku o obliku i sadržaju zadužnice (NN broj 115/12 i 82/17) ili Pravilniku o obliku i sadržaju bjanko zadužnice (NN broj 115/12 i 82/17), u visini 10% (deset posto) u apsolutnom iznosu bez PDV-a od ugovorenog iznosa za pripadajuću grupu predmeta nabave, bez uvećanja, sa zakonskim kamatama po stopi određenoj sukladno članku 29. stavku 2. Zakona o obveznim odnosima (NN broj 35/05, 41/08, 125/11, 78/15 i 29/18).

Odabrani će ponuditelj naručitelju predati navedeno jamstvo najkasnije u roku od 10 dana od dana zaprimanja narudžbenice.

Iznimno od prethodno propisanog jamstva za uredno izvršenje ugovornih obveza, ponuditelj može naručitelju Ministarstvu poljoprivrede uplatiti i novčani polog u navedenom iznosu u kunama na IBAN: HR1210010051863000160, model: HR64 9725-1079-datum uplate, s naznakom: jamstvo za uredno izvršenje ugovornih obveza – evidencijski broj nabave: 237/2022/JN.

**Jamstvo je obvezno za GRUPU 1 i 2.**

1. Način, datum, vrijeme i mjesto dostave ponuda

Ponuda sa svim traženim dokumentima se dostavlja skenirana elektroničkom poštom na adrese javna.nabava@mps.hr i adrijan.humaan@mps.hr.

Rok za dostavu ponuda je najkasnije do **31.08.2022. do 12:00h**.

Uspješno zaprimanje elektroničke pošte s ponudom Ministarstvo poljoprivrede potvrđuje automatskim odgovorom koji će biti isporučen s adrese javna.nabava@mps.hr.

Ukoliko ne zaprimite automatski odgovor, molimo provjerite veličinu privitaka elektroničke pošte koju pokušavate isporučiti (ograničenje veličine privitaka na 10 MB) te ispravnost upisane adrese primatelja elektroničke pošte.

1. Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

1. Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za izdavanje narudžbenice. Za odabir je dovoljna jedna prihvatljiva ponuda.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.